G. Wesenberg-Lund: Bidrag til nogle Myggeslægters Biologi. 9 



Larver til enhver Tid alle var ligestore, samt at Pupperne aldrig saas udenfor Tidspunktet 

 15. Maj til 1. Juni. Der er for disse Dammes Vedkommende derfor ingen Tvivl om, 

 at Corethra plumicornis her hovedsagelig kun har en Generation om Aaret; Imagines 

 viser sig i Slutningen af Maj og Begyndelsen af Juni; Imagostadiet lever næppe over 

 ca. 3 Uger; Ægstadiet varer efter Iagttagelser i Akvariet næppe mere end 8 — 10 Dage, 

 hvorpaa de spæde Larver kommer frem; Larvestadiet fra Begyndelsen af Juni til ca. 

 15. Maj næste Aar; Arten overvintrer altsaa som Larve. Puppestadiet strækker sig 

 ikke over 8 — 14 Dage, for det enkelte Individ næppe over 5 — 6. 



Spredte Iagttagelser i talrige nordsjællandske Moser har ladet mig formode, at den 

 her skitserede Udviklingsgang for saadanne Lokaliteter og paa vor Breddegrad, i alt 

 Fald i visse Aar, er det normale. 



Meinert (1886 p. 406) er kommet til et noget andet Resultat, men han raader ikke 

 over regelmæssige Iagttagelser. Han angiver følgende: »Corethra overvintrer som halv- 

 voksen eller fuldvoksen Larve, og Imago kommer hovedsagelig frem fra Slutningen af 

 April til Begyndelsen af Juni ; men allerede i de første Foraarsdage, efter milde Vintre, 

 endnu inden Udgangen af Marts, fremkommer i Fangenskab Imagines af Pupper, der 

 som Larver er tagne i det Fri samme Aar, inden Foraarets Komme. Fra det egentlige 

 Foraars Komme vedvarer Fremkomsten af Imagines til langt hen paa Efteraaret, ja i 

 Fangenskab til de sidste Dage i November, og enkelte overvintrer i Fangenskab som 

 Pupper. I Slutningen af September og i Begyndelsen af Oktober synes der at komme 

 Imagines frem i større Antal, og maaske kan man sætte to Generationer om Aaret: en 

 første eller Hovedgeneration fra Slutningen af April til Begyndelsen af Juni, og en anden 

 eller svagere Generation 4 Maaneder herefter, dog uden at disse to Generationer ere af- 

 grænsede synderligt skarpt fra hinanden eller til nogen af Siderne«. 



Meinert (1886 p. 407) angiver endvidere, at han 8. Sept. har fundet én Puppe i 

 det Fri, og at den i Akvarium forvandlede sig til Imago d. 12. Sept. Han har fremdeles 

 fundet spæde Larver i det Fri 10. Juli og 8. August samt set, at Imagines kom frem 

 i Tiden fra 21. Aug. til 30. Sept. af Larver, der var taget i Tiden 10. Juli— 8. Aug. 



Ud fra disse ganske bestemte Angivelser hos Meinert synes det, naar de sammen- 

 holdes med mine, at Udviklingen kan være forskellig. Efteraarsgenerationen (Meinerts 

 svagere Generation) kommer næppe til Udvikling paa alle Lokaliteter og heller næppe 

 i hvert Aar. Erfaringen har belært mig om, at et stort Antal Ferskvandsinsekter, ganske 

 særlig Phryganeer, her i Landet normalt kun har en Generation, men at de i varme Somre 

 kan bringe endnu en senere Efteraarsgeneration til Udvikling; noget lignende gælder, 

 saavidt vides, ogsaa for mange Landinsekters Vedkommende (Sommerfugle). Saadanne 

 Dyr, der hos os svinger mellem 1 — 2 Generationer om Aaret, har længere mod Syd, f. Eks. 

 i Schweitz normalt 2 eller flere Generationer. 



Uoverensstemmelsen mellem Meinerts og mine Iagttagelser er derfor ikke af større 



